ཕྱི་དངོས་པོའི་དཔལ་འབྱོར་ནི་བདེ་སྐྱིད་ལ་ཁག་ཐེག་ཐུབ་མཁན་ཞིག་མིན།མདོར་ན།ངོས་རང་ཡང་ཧ་ཅང་འབྱོར་ལྡན་དང་ཐ་ན་ཐེར་འབུམ་གྱི་བདག་པོ་ཡིན་མཁན་མི་སྣ་ཉུང་ཤས་དང་ཐུག་འཕྲད་བྱུང་།ཁོང་ཚོ་སྒེར་གྱི་ཐོག་ནས་རང་ཉིད་ཀྱི་མི་ཚེའི་ནང་འདོད་པ་མི་ཁེངས་པ་དང་སྐྱིད་པོ་མི་འདུག་ཅེས་ངོས་ལ་སྦ་གསང་མེད་པར་རྗོད་ཀྱི་འདུག།རྒྱུ་ནོར་གྱིས་མི་རྣམས་ཀྱི་མཐའ་སྐོར་དུ་བཅོས་མའི་བཙན་ས་ལྟ་བུ་བསྐྲུན་ཏེ།དེ་ལས་ཡང་ནས་ཡང་དུ་ཁེར་རྐྱང་གི་ཚོར་བ་སྦྱིན་གྱི་ཡོད།ཀུན་དགའ་དོན་གྲུབ་ནི།སྡུག་བསྔལ་ཕོན་ཆེན་སྐྲུན་མཁན་གྱི་ཡིད་རྟོན་མི་རུང་བའི་གྲོགས་ཤིག་ཡིན།ཕྱི་དངོས་པོའི་རྒྱུ་ནོར་གྱིས་གནོན་ཤུགས་དང་སྡུག་བསྔལ་མང་པོ་ཞིག་གི་འབྱུང་ཁུངས་བྱེད་སྲིད་ཀྱང་།བརྩེ་བ་དང་སྙིང་རྗེ་ལ་གཞི་ལ་བཞག་པའི་ནང་སེམས་ཀྱི་རྒྱུ་ནོར་གྱིས་དེ་ལྟར་མི་བྱེད།དེར་བརྟེན་རྒྱུ་ནོར་གང་ཞིག་ང་ཚོས་དངོས་གནས་འཚོལ་སྒྲུབ་བྱེད་དགོས་པ་གསལ་པོ་ཡིན།